EKRE Kristlaste Ühendus avaldab toetust EELK ja peapiiskop Urmas Viilma ettepanekule sõnastada abielu Eesti põhiseaduses mehe ja naise vahelise liiduna.
EKRE Kristlaste Ühenduse esimehe Tarmo Hintsi sõnul seisavad rahvuskonservatiivid selle eest, et mehe ja naise vahelisele abielule antaks põhiseaduslik kaitse.
Järgneb Google reklaam. Uute uudiste toimetus ei vastuta Google algoritmide poolt personaalselt teile suunatud reklaamide sisu eest. Soovitame usaldada ainult tuntud ja usaldusväärseid kaubamärke.
“Maailmas on piisavalt nähtud seda, et pärast riigis vastuvõetud kooseluseaduse vastuvõtmist seadustatakse mõne aja pärast homoabielu ning vaimulikel tekib kohustus seda registreerida. Ka Eestis on juba alanud homoabielu hiiliv seadustamine,” nendib Hints.
“2017. aasta suvel läbi viidud AS Turu-uuringute küsitluse kohaselt pooldab ligi kaks kolmandikku valimisealistest Eesti kodanikest põhiseaduse muutmist nii, et abieluna käsitletaks ainult mehe ja naise vahelist abielu.”
Hints märgib, et homoideoloogia pidurdamiseks on abielu mõistele põhiseadusliku kaitse andnud mitmed Ida-Euroopa riigid, nagu näiteks Läti, Leedu, Poola, Ungari, Slovakkia ja Horvaatia, samuti mitmed USA osariigid.
UU